OpenLLM-France/wikimedia huggingface dataset:
# Biblioteca del Casino de Manresa

El Casino de Manresa és una biblioteca comarcal, creada dins d'un edifici modernista, situat en el punt més cèntric del Passeig de Pere III de la ciutat de Manresa, a la província de Barcelona, comarca del Bages (va ser inaugurada en 1999), és obra de l'arquitecte manresà Ignasi Oms i Ponsa.
Va ser durant molts anys seu del centre social de la burgesia de la ciutat, i actualment és la seu de la Biblioteca Comarcal. Ha estat restaurat i rehabilitat recentment. La Biblioteca del Casino és un servei públic municipal que garanteix l'accés a la informació a tots els ciutadans i col·lectius en l'àmbit local i comarcal, gestionat mitjançant un conveni entre l'Ajuntament de Manresa i la Diputació de Barcelona i forma part de la seva Xarxa de Biblioteques Municipals. Va ser inaugurada en 1999 i pren el relleu que deixen la Biblioteca Popular Sarret i Arbós (1929) i la Biblioteca Pública de La Caixa (1932). Aquesta biblioteca disposa d'unes 200 places incloent la Sala d'ordinadors.

## Enllaços externs

* Biblioteca del Casino
# Rob Knight (biòleg)

Rob Knight (nascut 1976-77 a Dunedin, Nova Zelanda) és un microbiòleg computacional i professor a la Universitat de Califòrnia, San Diego. La seva recerca gira entorn el desenvolupament de tècniques de laboratori i computacionals per caracteritzar els microbiomes dels humans, els animals i el medi ambient.
Knight va completar una llicenciatura en bioquímica a la Universitat d'Otago i un doctorat en ecologia i biologia evolutiva a la Universitat de Princeton el 2001, on la seva tesi era "L'origen i l'evolució del codi genètic". Fins al 2014, va ser professor a la Universitat de Colorado Boulder. El 2015 s'uneix a la Universitat de California San Diego per dirigir la Microbiome Initiative i formar el seu grup de recerca Knight's lab. Des de llavors, exerceix com a professor de Pediatria, Informatica i Enginyeria.
El 2015, va publicar el llibre de divulgació científica Follow Your Gut: The Enormous Impact of Tiny Microbes, juntament amb el periodista científic Brendan Buhler.

## Referències

* 1 2 Gewin, Virginia «Microbes en masse: The sequencing machine». Nature, 11-07-2012. «35-year-old, Knight»
* ↑ «Rob Knight profile». LinkedIn.
* ↑ Bland, Jeffrey. «June 2016 Issue: Rob Knight», 01-06-2016. [Consulta: 24 novembre 2018].
* ↑ Gibb, John. «Prestigious award delights scientist». The Otago Daily Times, 01-04-2009. [Consulta: 13 febrer 2016].
* ↑ Robbins, Gary «UCSD hires star biologist Rob Knight». , 11-01-2015.
* ↑ «Rob Knight».
* ↑ «Ideas worth spreading about microbes: review of "Follow Your Gut" by Rob Knight». Gut Microbiota News Watch. [Consulta: 26 juliol 2016].

## Enllaços externs

* Knight Lab a la UC San Diego
# Cantó de Camppendut

El cantó de Camppendut és un cantó francès el departament de l'Aude, a la regió d'Occitània. S'inclou al districte de Carcassona, té 18 municipis i el cap cantonal és Camppendut.

## Municipis

* Badens
* Barbairan
* Blomac
* Bolhonac
* Camppendut
* Comina
* Dosens
* Flora
* Fontiès d'Aude
* Marselheta
* Montirat
* Monza
* Mos
* Ròcacorba de Menerbés
* Rosticas
* Sant Coat d'Aude
* Trebes
* Viladubèrt
# Roca Cagalera (Campmany)

El Roca Cagalera és una muntanya de 120 metres que es troba al municipi de Campmany, a la comarca catalana de l'Alt Empordà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Districte de Bikaner

El districte de Bikaner és una divisió administrativa del Rajasthan amb capital a Bikaner (ciutat). La superfície és de 30.247,90 km² i la població 1.902.000 habitants (2001).
Està subdividit en 5 subdivisions, 8 tehsils, 1 subtehsil, 5 blocks o seccions de desenvolupament, 219 Gram Panchayat, 923 pobles, 851 pobles aabad, 1 corporació municipal, 6 consells municipals, 21 thana (estacions de policia) i 34 subestacions de policia.
Subdivisions i els seus tehsils)
* Bikaner (tehsil de Bikaner i tehsil de Kolayat, més el subtehsil de Bajju)
* Nokha (tehsil de Nokha)
* Loonkaransar (tehsil de Loonkaransar)
* Khajuwala (tehsil de Khajuwala, tehsil de Chhattargarh i tehsil de Pugal)
* Dungargarh (tehsil de Dungargarh)
La corporació municipal és Bikaner (ciutat) i els consells municipals són: Deshnok, Nokha, Dungargarh, Khajuwala, Loonkaransar i Napasar.
El fort de Junagarh i el Karni Mata o Temple de les Rates són les coses més importants del districte

## Història

Vegeu Bikaner

## Enllaços externs

* website oficial del districte Arxivat 2015-01-04 a Wayback Machine.

## Vegeu també

* Bikaner, principat
* Bikaner (ciutat)
# Pollachius

Pollachius és un gènere format per dues espècies de peixos marins, l'abadejo (Pollachius pollachius) i el peix carboner (Pollachus virens).
Ambdues espècies poden fer 11 dm i pesar 21 kg. Tenen una línia lateral argentada ben definida en els costats. Sobre aquesta línia, són de color verdós fosc. La panxa és blanca. Pot arribar a 180 m de profunditat, sobre roques. En la costa nord-americana viuen des de Carolina del Nord fins al golf de Sant Llorenç. Són "peixos blancs". Importants en Nova Anglaterra i l'Atlàntic Nord, encara que menys que el verat i la tonyina. La seva època de reproducció és de la fi d'hivern i al començ de primavera al Banc Georges, fora de les costes de Nova Anglaterra. La més gran i més important zona pesquera d'aquestes espècies és al mar de Bering, Alaska.
# C-53

La C-53, o Carretera de Tàrrega a Balaguer, és una carretera gestionada per la Generalitat de Catalunya. Neix a la cota 349 m al terme de Vilagrassa separant-se de la N-II i s'acaba a la cota 242 m al terme de Vallfogona de Balaguer on s'ajunta amb la C-26. Discorre pels termes municipals de Vilagrassa, Anglesola, Tàrrega, Tornabous, Puigverd d'Agramunt, la Fuliola i Castellserà de la comarca de l'Urgell, Barbens i Ivars d'Urgell de la comarca del Pla d'Urgell, Penelles, Bellmunt d'Urgell, Bellcaire d'Urgell i Vallfogona de Balaguer de la comarca de la Noguera.

## Enllaços externs

* https://www.icgc.cat/Cerca?q=c-53&cerca-button=%C2%A0 Arxivat 2022-12-29 a Wayback Machine.
# Cantó de Carcassona-Centre

El cantó de Carcassona-Centre és un cantó francès del departament de l'Aude, a la regió d'Occitània. Està inclòs al districte de Carcassona i compta només amb una part de la ciutat de Carcassona.

## Vegeu també

* Cantons de l'Aude
# Comes de Llossau

Les Comes de Llossau és un conjunt de comes de municipi d'Esterri de Cardós, al Pallars Sobirà.
Estan situades al vessant de ponent de la Serra de Tudela, a l'extrem nord-oriental del terme municipal d'Esterri de Cardós. Les comes tenen un fort desnivell, ja que comencen al Pic de Tudela, a uns 2.300 metres d'altitud, i baixen fins als 1.300 metres. Hi neixen diferents cursos fluvials que formen el Torrent d'Esterri. Per la part més elevada hi passa el GR-11.

## Referències

* ↑ «Parc Natural de l'Alt Pirineu» (PDF). Departament de Medi Ambient - Generalitat de Catalunya.
* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya

## Enllaços externs

* «Comes de Llossau». Gran Enciclopèdia Catalana. Barcelona: Grup Enciclopèdia Catalana.
* «Mapa Topogràfic de Catalunya». Institut Cartogràfic de Catalunya.
# Itawa

Itawa fou un estat tributari protegit de l'Índia, del tipus zamindari, al districte de Sagar a les Províncies Centrals, tahsil de Khurai, a 77 km al nord-oest de la ciutat de Sagar. Estava format per 44 pobles amb una superfície de 199 km². La vila d'Itawa tenia aleshores 2.177 habitants.
Itawa havia estat fundat per Indrajit, un oficial bundela al servei d'Akbar el Gran (segle XVI); a l'inici del segle XVIII fou concedida pels mogols a Diwan Anup Singh, rajà de Panna, que hi va construir un fort i va embellir la vila. El 1751 Itawa va passar als marathes a canvi del seu ajuts contra els bundeles, i els nous propietaris van reforçar el fort i van construir alguns dels millors edificis. Quan els marathes van cedir el districte de Sagar als britànics el 1818, la comarca la formaven 46 pobles que aportaven una renda de 896 lliures a l'any, i fou concedida de forma vitalícia a Ram Bhao, un maratha pandit, a canvi dels seus dominis a Malhargarh (a l'extrem nord-oest del districte de Sagar, darrer el riu Betwa) i a Kanjia, cedit el primer a Daulat Rao Scindia i el segon al seu talukdar (16 pobles en ple dret i 28 només amb dret superior).

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Serrat de Puicastro

El Serrat de Puicastro és una serra situada al municipi de la Vall de Boí a la comarca de l'Alta Ribagorça, amb una elevació màxima de 2.020 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Echidna

Echidna és un gènere de peixos de la família Muraenidae de l'ordre dels Anguilliformes.

## Taxonomia

* Echidna amblyodon (Bleeker, 1856)
* Echidna catenata (Bloch, 1795)
* Echidna delicatula (Kaup, 1856)
* Echidna leucotaenia L. P. Schultz, 1943
* Echidna nebulosa (J. N. Ahl, 1789)
* Echidna nocturna (Cope, 1872)
* Echidna peli (Kaup, 1856)
* Echidna polyzona (J. Richardson, 1845)
* Echidna rhodochilus Bleeker, 1863
* Echidna unicolor L. P. Schultz, 1953
* Echidna xanthospilos (Bleeker, 1859)
# Cantó de Concas

El cantó de Concas és un cantó del departament francès de l'Avairon, al districte de Rodés. Té sis municipis i el cap cantonal és Concas.

## Municipis

* Concas
* Gandvabre
* Noalhac
* Sent Cebrian
* Sant Faliç
* Senèrgas

## Història

Llista dels consellers generals successius :
| Data d'elecció | Identitat | Partit |
| 1952-1964 | Augustin Mercadier | |
| 1964-1970 | Marie-Louise Gardanez | |
| 1970-2001 | Pierre Riom | UDF/DL |
| 2001- | Bernard Burguière | Divers droite |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 3.296 | 3.654 | 3.314 | 3.209 | 2.862 | 2.631 | 2.560 |
# Cap de la Devesa (les Valls de Valira)

El Cap de la Devesa és una muntanya de 2.134 metres que es troba al municipi de les Valls de Valira, a la comarca de l'Alt Urgell.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Itwad

Itwad fou un estat tributari protegit de l'Índia, a l'agència de Rewa Kantha, província de Gujarat, presidència de Bombai, divisió de Pandu Mehwas. La seva superfície era de 15 km² i el formaven 11 pobles. La capital era Itwad. Hi havia quatre tributaris. Els ingressos eren de 150 lliures i pagaven un tribut de 60 al Gaikwar de Baroda.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Roca d'Alp

La Roca d'Alp és una muntanya de 1.443 metres que es troba al municipi d'Alp, a la comarca de la Baixa Cerdanya.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Zamia amblyphyllidia

Zamia amblyphyllidia és una espècie de gimnosperma de la divisió Cycadophyta, família Zamiaceae, coneguda popularment a Puerto Rico com marunguey. El seu tronc pot tenir un diàmetre de 4 a 10 cm i les fulles poden arribar a mesurar fins a 1,5 m de llarg, les seves fulles són perennes. Es troba Cuba, Jamaica i Puerto Rico i és una planta amenaçada per la pèrdua del seu hàbitat.
# Cantó de La Sala

El cantó de Decazeville és un cantó francès del departament de l'Avairon, a la regió d'Occitània. Està inclòs al districte de Vilafranca de Roergue, té 7 municipis i té com a cap cantonal La Sala.

## Municipis

* Las Juniás
* Boissa e Panchòt
* La Sala
* Flanhac
* Livinhac lo Nalt
* Sent Partèm
* Sent Antin

## Història

Llista dels consellers generals successius :
| Data d'elecció | Identitat | Partit |
| 1928-1962 | Paul Ramadier | SFIO |
| 1962-1976 | René Rouquette | |
| 1976-.... | Pierre Delpech | Divers droite |
| ...-2001 | Pierre Gadéa | PS |
| 2001-2008 | Christian Tieulié | UMP |
| 2008- | Pierre Delagnes | PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 13.782 | 15.308 | 14.884 | 13.434 | 11.897 | 10.732 | 10.328 |

## Vegeu també

* Cantons de l'Avairon
# Jath

Jath fou un estat tributari protegit de l'Índia, a l'agència de Satara i la successora agència de Bijapur, presidència de Bombai, amb una superfície de 2.890 km² el 1881 (després mesurat a 2.538 km²) i una població de 49.486 habitants (1881) amb un descens de 14.514 persones des de 1872; dels habitants, 46.400 eren hindís, i 2800 musulmans. La població el 1931 era de 91.202 habitants. En total hi havia 110 pobles. La terra era pobre a l'oest però al centre, regat pel riu Bor, era rica encara que poc explotada. La policia la formaven 64 homes. El sobirà era un maratha hindú de la casta kshattriya, clan Dafle, amb títols de deshmukh i jagirdar de Jath; era un sardar (noble) de primera classe al Dècan i gaudia de sanad d'adopció, seguint la successsió el principi de primogenitura. Diverses administracions temporals britànics el van convertir en un estat relativament prosper. Va emetre diversos tipus de segells del 1908 al 1945, que inclouen l'escut de l'estat i el rostre del sobirà. El tribut era de 640 lliures per any (a canvi d'un servei de 50 soldats) i un altre (deshmukh) de 484 lliures, pagant també 95 lliures al jagirdar d'Aundh. El 8 de març de 1948 es va unir a l'Índia.
La capital era Jath, avui una ciutat i municipalitat de situada a 17° 03′ N, 75° 16′ E﻿ / ﻿17.050°N,75.267°E﻿ / 17.050; 75.267 a 148 km al sud-est de Satara, al districte de Sangli (el tehsil o taluka més oriental), amb una població el 1901 de 5.404 habitants i el 2001 de 42.000.

## Bandera

Rectangular de color safrà i al cantó una estrella de quatre puntes, blanca.

## Llista de sobirans

* Satvaji Rao 1686-1706
* Yesu Bai "Au Sahib" (reina) 1706-1754
* Yeshwant Rao 1754 - 1759
* Amrit Rao I 1759 - 1790
* Khanji Rao 1790 - 1810
* Renuka Bai (reina, primera vídua) 1810 - 1822
* Sali Bai (reina, segona vídua) 1822-1823
* Ram Rao I Narayan Rao "Aba Sahib Daphle" 1823 - 1841
* Amrit Rao II "Rao Sahib Daphle" 1841 - 1892 (sota administració britànica 1874-1885) (+11 de gener de 1892.
** Bhagirathi Bai (reina regent) 1841-1846 (+ 29 de juliol de 1846)
* Ram Rao II Amrit Rao "Aba Sahib Daphle" 1892-1928
** Lakshmi Bai Raje Sahib Daphle (reina regent) 1892-1897 (+28 de març de 1897)
* Vijayasingh Rao Ram Rao "Baba Sahib Daphle" 1928-1936
* Vijayasingh Rao Ram Rao "Baba Sahib Daphle" 1936-1948

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
* Genealogia
# Aleksander Wolszczan

Aleksander Wolszczan, (Szczecinek, Polònia, 29 d'abril de 1946) és un astrònom polonès. És el codescobridor dels primers planetes extrasolars i planetes de púlsars.

## Carrera científica

Wolszczan va ser educat a Polònia (va obtenir un màster el 1969 i va rebre el seu Doctorat el 1975 a la Universitat Nicolau Copèrnic a Toruń). El 1982, es va traslladar als EUA per treballar a les universitats de Cornell i Princeton. Més tard es va convertir en professor d'astronomia a la Universitat Estatal de Pennsilvània, on actualment ensenya una classe de "vida en l'univers". De 1994 a 2008, també va ser professor de la Universitat Nicolau Copèrnic a Toruń. És un membre de l'Acadèmia de Ciències de Polònia.
Treballant amb Dale Frail, Wolszczan va dur a terme observacions astronòmiques des del Radiotelescopi d'Arecibo a Puerto Rico, que els va conduir, el 1990, al descobriment del púlsar PSR B1257 + 12. Van mostrar el 1992 que el púlsar orbitaven dos planetes. Els radis de les seves òrbites són 0,36 i 0,47 ua respectivament. Aquest va ser el primer descobriment confirmat de planetes fora del Sistema solar (més de 1.750 són coneguts avui en dia).
El 1996, Wolszczan va ser guardonat amb el Premi Beatrice M. Tinsley per l'American Astronomical Society, i el 2002, va ser representat en un segell polonès.
El 2003 Maciej Kornacki i Wolszczan determinen les inclinacions orbitals dels dos planetes púlsars, el que demostra que les masses reals són d'unes 3,9 i 4,3 masses terrestres, respectivament.
El 2008, la Gazeta Prawna dona a conèixer que entre 1973 fins al 1988 Wolszczan va ser un informant (amb nom en codi "Lange") pel Služba Bezpieczeństwa polonès, que el va confirmar. La seva renúncia va ser acceptada posteriorment pel rector de la Universitat Nicolau Copèrnic a Toruń.

## Vegeu també

* Planeta extrasolar
* Llista de planetes extrasolars
* Polonesos
* Planeta de púlsar

## Referències

* Wolszczan, Un., i D.Un. Frail. Un sistema planetari al voltant del PSR de púlsar del mil·lisegon 1257+12. Naturalesa 355(6356):145-7, 9 de gener de 1992.
* Wolszczan, Un. Confirmació de planetes de massa terrestre que orbiten el púlsar de mil·lisegon PSR B1257+12. Science 264(5158):538-42, April 22, 1994.
* Konacki, M. I Wolszczan, Un. Masses i Inclinacions Orbitals de Planetes en el Sistema PSR B1257+12 Astrophysical Journal, Volum 591, Assumpte 2, pp. L147-L150, 2003.

## Notes

* ↑ «Wolszczan Featured on Millennium Stamp Set with Pope John Paul, Lech Walesa, and Nicolaus Copernicus». Pennsylvania State University web site. Pennsylvania State University, 18-02-2002. Arxivat de l'original el 2008-02-15. [Consulta: 6 març 2008].
* ↑ «Rektor UMK przyjął rezygnację prof. Wolszczana». [Consulta: 11 gener 2019].
* ↑ S.A, Wirtualna Polska Media. «Wiadomości z kraju i ze świata – wszystko co ważne – WP» (en polonès). [Consulta: 11 gener 2019].
* ↑ «Wolszczan agentem kontrwywiadu PRL?» (en polonès). [Consulta: 11 gener 2019].

## Enllaços externs

* Terra Sized els planetes van Confirmar
* El planeta que Orbita una Estrella Vermella Geganta Descoberta amb Hobby-Eberly Telescopi Arxivat 2008-05-20 a Wayback Machine.
# Ievgueni Nikixin

Ievgueni Mikhailòvitx Nikixin (rus: Евгений Михайлович Никишин, 23 juny 1945, Òblast de Penza – 17 de desembre de 1986) va ser un matemàtic rus especialitzat en anàlisi harmònica.

## Biografia

Nikixin, a l'edat de 24 anys, va obtenir el seu doctorat a la Universitat Estatal de Moscou, convertint-se en el candidat més jove en la història de la MSU i el 1971 la seva habilitació (doctorat rus) a l'Institut Steklov sota la direcció de Piotr Uliànov (1928-2006). El 1977 es va convertir en professor de la Universitat Estatal de Moscou, on va romandre fins a la seva mort després d'una llarga batalla contra el càncer.
Va treballar en la teoria de l'aproximació, especialment en els aproximants de Padé. Els sistemes de funcions de Nikixin porten el seu nom. També nomenat en el seu honor és el teorema de factorització Nikishin-Stein, que és una generalització de 1970 per Nikixin del teorema de factorització Stein. Nikixin també va fer investigacions sobre aproximacions racionals en la teoria de nombres i va escriure una monografia sobre aquestes aproximacions en un enfocament unificat que també va tractar aproximacions racionals en espais de funció.
El 1972 va guanyar el Premi Lenin Komsomol i el 1973 va guanyar el Premi Salem, que s'atorga cada any a un jove matemàtic que es considera que ha fet un treball excel·lent en tot el món. Dins 1978 sigui un Parlant Convidat (El Padé Approximants) al Congrés Internacional de Matemàtics a Hèlsinki.
Ievgueni va ser un gran amic i col·lega d'Anatoli Fomenko amb qui van desenvolupar una cronologia històrica revisadora.

## Publicacions seleccionades

* «Resonance theorems and super linear operators». Russian Mathematical Surveys, 25, 6, 1970, pàg. 125–187. DOI: 10.1070/rm1970v025n06abeh001270.
* with Vladimir Nikolaevich Sorokin: Rational approximations and orthogonality. AMS, 1991.

## Referències

* ↑ L. D. Faddeev; A. A. Gonchar; B. S. Kashin; A. I. Kostrikin; Serguei M. Nikolski «Evgenii Mikhailovich Nikishin (obituary)». Russian Mathematical Surveys, 42, 5, 1987, pàg. 153–160. DOI: 10.1070/rm1987v042n05abeh001471.
* ↑ Ievgueni Nikixin al Mathematics Genealogy Project.
* ↑ Nikishin, E. M. «On simultaneous Padé approximants». Math. USSR Sbornik, 41, 1982, pàg. 409–425.
* ↑ Stein´s Maximal Principle, blog by Terence Tao, 2011

## Enllaços externs

* Mathnet.ru
# Cantó de Lo Pont

El cantó de Lo Pont és un cantó occità del departament de l'Avairon, situat al districte de Rodés. Té 8 municipis i el cap cantonal és Lo Pont de Salars.

## Municipis

* Agenh d'Avairon
* Arcas
* Canet de Salars
* Flavinh
* Lo Pont de Salars
* Pradas de Salars
* Tremolhas
* Lo Bisbal

## Història

Llista dels consellers generals successius :
| Data d'elecció | Identitat | Partit |
| 1985-1998 | Gilbert Privat | UDF |
| 1998- | Alain Pichon | Divers gauche |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 4.868 | 5.256 | 5.269 | 5.652 | 5.962 | 6.110 | 6.560 |
# Sac de malla

Un sac de malla és un embalatge de malla de plàstic que s'utilitza per a distribuir diferents articles des del magatzem del majorista fins als llocs de venda, representant el sector horto-fructícola el seu mercat més important patates, cebes, alls, taronges, llimones, etc.
Un dels requisits principals per a utilitzar malla és que els productes no alterin les seves propietats al fregar i colpejar en la seva manipulació i transport.

## Materials

Els principals materials de fabricació són:
* poliamida (pa)
* polietilè (pe)
* polipropilè (PP).
La malla es presenta en diversos colors i mides adaptant-se a les característiques del producte i constituint en si mateixa una unitat de venda. A l'exterior, se li adossa una etiqueta de plàstic on s'imprimeix el nom i la marca del producte així com altres dades obligatòries. Avui dia la identificació per RFID també ha arribat als sacs de malles amb els codis QR EAN 128 o adherint un tag RFID a l'etiqueta plàstica amb la qual cosa conforma l'etiqueta RFID de cada sac de malla.

## Formats

Els sacs de malla es presenten en dos formats:
* Malla extruïda . Més densa i compacta. Dins aquest tipus es pot dividir en:
** Malla de 2 fils, la qual té forma de rombe que al seu torn se subdivideix en monorientada i no orientada. La malla orientada té una gran resistència en el sentit de lorientació.
** Malla de 3 fils, té forma de rombe però a més té un fil vertical que li dóna més resistència a l'elongació en aquesta direcció
* Malla teixida .

## Referències

* ↑ «Optimot. Consultes lingüístiques». Llengua catalana. [Consulta: 1r setembre 2024].
* ↑ «2D barcode and QR code Solutions offered by Markem-Imaje». Default, 20-09-2021. [Consulta: 1r setembre 2024].
* ↑ «GS1-128» (en castellà). GS1 Spain, 22-08-2023. [Consulta: 1r setembre 2024].
# El Castell de l'Espona dels Prats

El Castell de l'Espona dels Prats és una muntanya de 2.017 metres que es troba al municipi de les Valls de Valira, a la comarca de l'Alt Urgell.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya